नियमितिकरण के लिए 20 को भोपाल में हड़ताल करेंगे बिजली कंपनी के कर्मचारी
बैठक में तय की रूपरेखा, तीन सूत्रीय मांगेंं रहेंगी
अशोकनगर| मप्र विद्युत यूनाइटेड फोरम फॉर पॉवर एम्पलाइज एवं इंजीनियर संगठन की बैठक रविवार को बिजली कार्यालय पर रखी गई। इसमें आगामी 20 मार्च को भोपाल में होने वाली अनिश्चितकालीन हड़ताल की रूपरेखा तय की गई।
संगठन के हेमंत शर्मा ने बताया कि कई कर्मचारी लंबे समय से संविदा पर काम कर रहे हैं। तीन सूत्रीय मांगें प्रमुख हैं जिन्हें करवाने के लिए भोपाल में हड़ताल होगी। जिसमें सभी संविदा, कम्प्यूटर ऑपरेटर, सब स्टेशन ऑपरेटर, मीटर रीडर शामिल होंगे।
उन्होंने बताया कि विद्युत संविदा कर्मचारियों को जनसंकल्प 2013 में की गई घोषणाओं के अनुसार नियमित किया जाए। संविदा सीमा समय सीमा निश्चित की जाए, जो भी कर्मचारी रखे जाए वे शैक्षणिक योग्यता के आधार पर रखे जाएं। विभाग ने जिन संविदा कर्मचारियों को सेवा से वियुक्त किया है उन्हें पुनः सेवा में लिया जाए।
hin_Deva hin_Deva hin_Deva hin_Deva hin_Deva